Document ID: 32004D0696

KOMISJONI OTSUS,
14. oktoober 2004,
ühenduselt 2005. aastal rahalist toetust saavate teatavate TSEde likvideerimise ja seire programmide loetelu kohta
(teatavaks tehtud numbri K(2004) 4011 all)
(2004/696/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 24 lõiget 5,
ning arvestades järgmist:
(1)
Teatavad liikmesriigid on esitanud komisjonile programmid teatavate transmissiivsete spongioossete entsefalopaatiate (TSEde) likvideerimiseks ja seireks, mille jaoks nad soovivad ühenduselt rahalist toetust saada.
(2)
Vastavalt nõukogu 17. mai 1999. aasta määrusele (EÜ) nr 1258/1999 ühise põllumajanduspoliitika rahastamise kohta (2) rahastatakse loomahaiguste likvideerimise ja seire programme Euroopa Põllumajanduse Arendus- ja Tagatisfondi tagatisrahastust. Finantskontrolli suhtes kohaldatakse kõnealuse määruse artikleid 8 ja 9.
(3)
Euroopa Parlamendi ja nõukogu 22. mai 2001. aasta määruses (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, (3) sätestatakse eeskirjad veiste, lammaste ja kitsede TSEde seireks ja likvideerimiseks.
(4)
Koostades ühenduselt 2005. aastal rahalist toetust saavate TSEde likvideerimise ja seire programmide loetelusid ning kavandades igale programmile antava toetuse määra ja maksimumsummat, tuleb arvesse võtta, millist kasu ühendus igast programmist saab, ja kasutatavate eraldiste mahtu.
(5)
Liikmesriigid on esitanud komisjonile teavet, mis võimaldab sel hinnata, millist kasu saab ühendus programmide rahalisest toetamisest 2005. aastal.
(6)
Komisjon on vaaginud kõiki programme nii veterinaarsest kui ka finantsilisest seisukohast ning jõudnud arvamusele, et need tuleks võtta ühenduselt 2005. aastal rahalist toetust saavate programmide loetellu. TSEde seire toetust makstakse kiirtestide läbiviimiseks ja TSEde likvideerimise toetust positiivseks osutunud loomade hävitamiseks ja loomade genotüübi määramiseks.
(7)
Arvestades nende meetmete tähtsust inimeste ja loomade tervise kaitsele, nimetatud seireprogrammide suhtelist uudsust, võrreldes tavapäraste haiguste likvideerimise programmidega, ja kõigi liikmesriikide kohustust nimetatud programme rakendada, tuleks tagada kõrgetasemeline rahaline abi ühenduselt.
(8)
Seetõttu on asjakohane ühenduselt 2005. aastal rahalist toetust saavate programmide loetelu vastu võtta ja määrata toetuse määr ja maksimumsumma.
(9)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
1. I lisas loetletud TSEde (veiste spongioosne entsefalopaatia ja skreipi) seire programmid saavad ühenduselt 2005. aastal rahalist toetust.
2. Lõikes 1 osutatud iga programmi kavandatav ühenduse rahalise toetuse määr ja maksimumsumma sätestatakse I lisas.
Artikkel 2
1. II lisas loetletud veiste spongioosse entsefalopaatia likvideerimise programmid saavad ühenduselt 2005. aastal rahalist toetust.
2. Lõikes 1 osutatud iga programmi kavandatav ühenduse rahalise toetuse määr ja maksimumsumma sätestatakse II lisas.
Artikkel 3
1. III lisas loetletud skreipi likvideerimise programmid saavad ühenduselt 2005. aastal rahalist toetust.
2. Lõikes 1 osutatud iga programmi kavandatav ühenduse rahalise toetuse määr ja maksimumsumma sätestatakse III lisas.
Artikkel 4
Käesolev otsus on adresseeritud liikmesriikidele.
Brüssel, 14. oktoober 2004

Labels: 0
15
6